Diari Oficial de la Generalitat Valenciana


Sumari del DOGV 4128, del 15-11-2001 (2001/10105)

Notificació al senyor Juan José Sánchez Sierra.
-----------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10502


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan José Sánchez Sierra. [2001/A10546]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'advertència de caducitat al senyor Juan José Sánchez Sirera, ja que no s'ha pogut practicar en el seu domicili.
  
En relació amb l'expedient de referència, en el qual consta que li va ser notificat en data 16 de maig de 2000 el requeriment perquè esmenara determinades reparacions i presentara la documentació que s'indica a continuació:
  
\* En l'escriptura pública presentada en l'expedient no consta la clàusula obligatòria de no-cessió de l'habitatge, per la qual cosa haurà d'aportar l'escriptura complementària (2 còpies), que haurà d'incloure la clàusula següent: «L'habitatge pel qual s'ha obtingut finançament qualificat no podrà ser objecte de cessió entre vius, per cap títol, durant el termini de cinc anys des de la formalització del préstec, sense cancel·lar aquest i demanar autorització dels Serveis Territorials d'Arquitectura i Habitatge, després del reintegrament previ de les ajudes econòmiques rebudes a l'administració o les administracions que les concedeixen en cada cas, incrementades amb els interessos legals produïts des del moment de la seua percepció».
  
\* En l'escriptura no consta la clàusula obligatòria de residència habitual, per la qual cosa haurà de presentar l'escriptura complementària (2 còpies), que inclourà la clàusula següent:
  
«La part compradora manifesta que l'habitatge adquirit serà destinat a residència habitual i permanent, i es compromet a ocupar-lo en el termini de tres mesos des de la seua entrega, excepte la pròrroga autoritzada per l'administració competent.
  
Jo, el notari, advertisc a la part compradora que no dedicar l'habitatge a domicili habitual i permanent, mantenir-lo desocupat o dedicar-lo a segona residència o a d'altres usos no autoritzats, implicarà necessàriament, a més de les sancions pecuniàries que puguen correspondre a la infracció molt greu comesa, la desqualificació de l'habitatge amb caràcter de sanció, amb els efectes consegüents; i que el propietari de l'habitatge desqualificat no podrà concertar vendes o arrendaments a preus superiors als reglamentàriament aplicables, ni minorar les condicions, durant el termini de cinc anys des de la desqualificació».
  
Nota: les fotocòpies aniran acompanyades de l'original per a ser confrontats.
  
I, ja que no ha existit constatació d'haver sigut complit, li comunique que, segons l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa d'un termini màxim de tres mesos per a complir el requeriment, i se li adverteix que, si no ho fa, es procedirà a dictar la resolució per la qual declararà la caducitat i el consegüent arxiu de l'expedient.